
Z A P I S N I K

43. sjednice Vijeća Mjesnog odbora Ivanja Reka,
održane 22. listopada 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 42. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Korištenje prostora MO Ivanja Reka
3. Razno: izvješća , pitanja i prijedlozi



Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

· Postavljanje košarica za otpatke na šetnici uz Ivanjorečku cestu od kbr. 72 do 36 i na šetnici uz Slavonsku aveniju od Lesnine do Ul. sv. Ivana


Nakon rasprave Vijeće jednoglasno donosi 


Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj gradskoj službi uputi prijedlog za:

- postavljanje košarica za otpatke na lokacijama u MO Ivanja Reka:
· šetnica uz Ivanjorečku cestu od kbr. 72 do 36 (2 kom)
· šetnica uz Slavonsku aveniju od Lesnine do Ulice sv. Ivana (5 kom)

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 2. Korištenje prostora MO Ivanja Reka

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. Udruga umirovljenika Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za Udrugu umirovljenika Ivanja Reka koju zastupa Željko Ranec u terminima petkom od 15-18h i svaka prva nedjelja u mjesecu od 17-22h


Z A K L J U Č A K
o jednokratnom korištenju prostora 

Vijeće Mjesnog odbora Ivanja Reka odobrava jednokratno korištenje prostora za Udrugu umirovljenika Ivanja Reka koju zastupa Željko Ranec u terminu 15.12.2024. nedjelja od 15-22h 


Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

22.10.2024. ponovno upućen dopis prema nadležnom GU za gospodarstvo za dobivanje suglasnosti za izgradnju parka i postavljanje parkovne opreme na neuređenom dijelu zemljišta u Ul. Stjepana Jakopovića između OŠ I. Reka i Crkve sv. Ivana Krstitelja

01.10.2024. dobiven odgovor od HEP-a da je rekonstrukcija nadzemne mreže u Ul. Josipa Bedekovića u Planu za 2025. godinu, nastavno na ranije upućen dopis za potrebu zamjene starih drvenih stupova javne rasvjete za Ulicu J. Bedekovića i pripadajuće ulice.

01.10.2024. upućen dopis prema Čištoći za potrebu čišćenja divljih deponija na području MO Ivanja Reka na Ivanjorečkoj cesti i na nasipu GOK-a sukladno dobivenim nalozima od komunalnog redarstva. U prvoj polovici listopada počišćene problematične lokacije od strane Čistoće.

27.09.2024. dobiven dopis od Sektora za promet da će tijekom 2025. godine krenuti s izradom elaborata za postavljanje pješačkog semafora na Ivanjorečkoj cesti kod glavnog ulaza u OŠ Ivanja Reka

08.10.2024. ponovno upućen dopis prema Sektoru za promet vezano za dobivanje informacija oko postavljanja vibracijskih traka u zoni križanja Slavonske avenije i Ul. sv. Ivana

08.10.2024. upućen dopis prema nadležnoj službi za otklanjanje kvara na javnoj rasvjeti na Ivanjorečkoj cesti na više lokacija

08.10.2024. upućen dopis prema nadležnoj službi ZG Holdinga za postavljanje znaka za naziv naseljenog mjesta „Ivanja Reka“ na dijelu Ivanjorečke ceste prema Resniku. Znakovi postavljeni 11.10.2024.

07.10.2024. upućen dopis prema nadležnim gradskim uredima sa zahtjevom da se odobri i pokrene izrada projektne dokumentacije za gradnju dječjeg igrališta na prostoru bivšeg vodocrpilišta te usporedno s time ishodi prenamjena parcele u odgovarajuću zonu

16.10.2024. napravljen projektni zadatak s detaljnim opisom prijedloga i pozicioniranja budućih sprava te poslano prema Zrinjevcu za pokretanje izrade projektne dokumentacije za dječje igralište i vježbalište na lokaciji starog vodocrpilišta

21.10.2024. upućen dopis prema nadležnom Gradskom uredu za ceste vezano za status aktivnosti oko projektiranja i izgradnje nogostupa na Ivanjorečkoj cesti od kbr. 114 do Ulice Mije Haleuša

21.10.2024. ponovno upućen dopis prema Sektoru za ceste vezano za urušavanje i propadanje terena podno šetnice Ivanjorečke ceste kod OŠ Ivanja Reka. Dobiven odgovor da je to u nadležnosti ViO i da su isti obaviješteni o predmetnoj problematici. Sukladno dobivenom odgovoru isti je proslijeđen dalje prema ViO za potrebu sanacije.

21.10.2024. upućen dopis prema nadležnima u ViO vezano za potrebu uređenja šahtova od cjevovoda koji su ostali nakon rušenja starog vodocrpilišta na lokaciji Ivanjorečka cesta 80

21.10.2024. upućen dopis prema Zrinjevcu za potrebu košnje travnjaka uz Ivanjorečku cestu kod OŠ Ivanja Reka

10.10.2024. upućen dopis prema nadležnom izvođaču zbog saniranja ulegnuća asfalta na dijelu Ivanjorečke ceste na dijelu novo izgrađenog cjevovoda

21.10.2024. održan sastanak na terenu s predstavnicima Zrinjevca zbog izrade projektne dokumentacije za gradnju dječjeg igrališta i vježbališta na lokaciji bivšeg vodocrpilišta

21.10.2024. upućen dopis prema Gradskom uredu za strategijsko planiranje/poljoprivredu vezano za uređenje zapuštenog dijela zemljišta u vlasništvu RH na području MO Ivanja Reka prema nasipu GOK-a

22.10.2024. izvršeni radovi na premještanju s nogostupa na slobodnu površinu tri stupa javne rasvjete na dijelu Ul. sv. Ivana kod križanja sa Slavonskom avenijom sukladno ranije upućenom zahtjevu od MO Ivanja Reka

07.10.2024. ponovno upućen dopis prema nadležnom Gradskom uredu vezano za dobivanje informacija oko statusa aktivnosti za rješavanje problematike sportskih terena i objekata NK Ivanja Reka

Dovršeno u 21.00 sati.

Zagreb, 22.10.2024.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
